Felipa Zurikaldai

Felipa Maria Estefania Zurikaldai Egidazu (Bilbo, 1849ko abuztuaren 23a- 1902ko apirilaren 13a) bizkaitar filantropoa izan zen.

Aita, Eugenio Zurikaldai Urkijo, bilbotarra zuen, Abandokoa, eta konfiteroa zen; gipuzkoarra zen ama, Vicenta Egidazu Gipulaz, Santa Agedakoa alabaren jaiotza-agiriak jasotzen duenaren arabera. Bikoteak izandako 5 seme-alabetan gaztena izan zen Felipa eta Bilboko Alde Zaharreko Santiago Basilikan bataiatu zuten. Merkatari-familia ospetsu baten jaioa, Martina Zurikaldai ahizpak aitaren ofizioa jarraitu zuen. 

Hogei urte zituela, Felipa Federico Etxebarriarekin ezkondu zen aipatutako Santiago Basilikan,, 1878an burdingintza enpresa sortu eta bere izenarekin bataiatuko zuen gizonarekin. Hamabi seme-alaba izan zituzten, hiru gazterik hil baziren ere, tartean Juan Etxebarria margolaria eta Luis Etxebarria, bi aldiz ahaldun nagusia. Bilboko Santutxu auzoan langileentzako etxeak egin zituzten, Grupo Etxebarria bezala ezagutuko zirenak eta bertako 3 plazek senar-emazteen eta Luis semearen izenak daramazkite. Felipak bere bizitzan zehar dohaintza garrantzitsuak egin zituen.

 Erreferentziak 

 Kanpo estekak 

Kategoria:Bilbotarrak
Kategoria:Euskal Herriko filantropoak